სატენდერო განცხადება
სს „საქართველოს კლინიკები“ — გორის რეფერალური ჰოსპიტალი აცხადებს ტენდერს სარემონტო-სარეკონსტრუქციო სამუშაოების შესყიდვაზე.
ტენდერი გამოცხადებულია ორ ლოტად:
LOT #1 — სარემონტო სამუშაოები
სარემონტო სამუშაოები განხორციელდება მასალის გარეშე — სამუშაოების შემსრულებელი კომპანია უზრუნველყოფს მხოლოდ სამუშაოების შესრულებას, ხოლო სამუშაოებისთვის საჭირო მასალების შეძენას და მიწოდებას უზრუნველყოფს დამკვეთი.
LOT #2 — საინჟინრო და უსაფრთხოების სისტემები
ლოტი მოიცავს შემდეგ მიმართულებებს:
· გათბობა-გაგრილების სისტემების მოწყობა;
· სახანძრო სიგნალიზაციის სისტემის მოწყობა;
· ხანძარქრობის სისტემის მოწყობა;
· ვიდეოსამეთვალყურეო სისტემის მოწყობა;
· ელექტროსამონტაჟო სამუშაოები.
პრეტენდენტს შეუძლია სურვილისამებრ მიიღოს მონაწილეობა როგორც ერთ, ისე ორივე ლოტში.
სამუშაოების შესრულების გეგმა და ვადები
სატენდერო წინადადებას აუცილებლად უნდა ახლდეს დეტალური სამუშაო გეგმა და გრაფიკი, რომელშიც მკაფიოდ იქნება მითითებული:
· სამუშაოების დაწყების თარიღი;
· სამუშაოების თითოეული ეტაპის შესრულების ვადა;
· შუალედური სამუშაოების დასრულების ვადები;
· საბოლოო დასრულების თარიღი.
წარმოდგენილი გრაფიკი უნდა იყოს რეალისტური და შეესაბამებოდეს სამუშაოების მოცულობასა და ტექნიკურ სირთულეს.
კანდიდატი კომპანიების მოთხოვნები
პრეტენდენტ კომპანიებს უნდა ჰქონდეთ შესაბამის სფეროში მუშაობის გამოცდილება და შესაძლებლობა, უზრუნველყონ სამუშაოების ხარისხიანად და შეთანხმებულ ვადებში შესრულება.
უპირატესობად ჩაითვლება:
· შესაბამის სფეროში არანაკლებ 2-წლიანი გამოცდილება;
· მსგავსი და/ან მასშტაბური პროექტების წარმატებით განხორციელების გამოცდილება;
· საინჟინრო და ტექნიკური სამუშაოების შესრულების კვალიფიციური პერსონალი;
· საჭირო ტექნიკური რესურსებისა და აღჭურვილობის არსებობა;
· განხორციელებული პროექტების/რეფერენსების წარმოდგენის შესაძლებლობა.
პროექტის ზედამხედველობა
პროექტის განხორციელება წარიმართება დამკვეთის სრული ზედამხედველობის ქვეშ.
დამკვეთი უზრუნველყოფს შესრულებული სამუშაოების კონტროლს როგორც ხარისხის, ასევე შეთანხმებული ვადების მიმართულებით.
შემსრულებელი ვალდებული იქნება:
· დაიცვას შეთანხმებული სამუშაო გრაფიკი;
· უზრუნველყოს სამუშაოების შესაბამისობა ტექნიკურ მოთხოვნებთან;
· დაიცვას მოქმედი უსაფრთხოების ნორმები და სტანდარტები;
· დროულად აღმოფხვრას გამოვლენილი ხარვეზები;
· სამუშაოები განახორციელოს დამკვეთთან შეთანხმებული ტექნიკური პირობების შესაბამისად.
შეფასების კრიტერიუმები
სატენდერო წინადადებების შეფასებისას გათვალისწინებული იქნება შემდეგი ძირითადი კრიტერიუმები:
1. ფასი
წარმოდგენილი ფასი უნდა იყოს კონკურენტუნარიანი და შესაბამისობაში მოდიოდეს სამუშაოების მოცულობასთან, სირთულესა და ხარისხთან.
2. შესრულების ვადები
შეფასდება სამუშაოების დასრულების შემოთავაზებული ვადები, გრაფიკის დეტალურობა და რეალისტურობა.
3. გამოცდილება
გათვალისწინებული იქნება პრეტენდენტის გამოცდილება შესაბამის სფეროში, განხორციელებული პროექტების რაოდენობა და მასშტაბი.
4. ხარისხი და ტექნიკური გადაწყვეტა
შეფასდება შემოთავაზებული სამუშაოების შესრულების მეთოდოლოგია, ტექნიკური მიდგომები, ხარისხის კონტროლის სისტემა და გამოყენებული ტექნოლოგიები.
5. გარანტია და შემდგომი მომსახურება
წინადადებაში მკაფიოდ უნდა იყოს მითითებული შესრულებულ სამუშაოებზე წარმოდგენილი საგარანტიო ვადები და პირობები, ასევე გამოვლენილი ხარვეზების აღმოფხვრის მექანიზმი.
· ყველა შესაბამის ნორმასა და სტანდარტს, რომლის დაცვასაც კომპანია უზრუნველყოფს სამუშაოების შესრულებისას.
დამკვეთის მხარდაჭერა
ტენდერს თან ახლავს შესაბამისი განფასების ფაილები, ტექნიკური დავალება, სამუშაოების მოცულობები და შესაბამისი  პროქტი, რაც პრეტენდენტ კომპანიებს გაუადვილებს სატენდერო წინადადების მომზადებასა და სამუშაოების სწორად შეფასებას.
პრეტენდენტს შესაძლებლობა ექნება, საჭიროების შემთხვევაში, წინასწარ გაეცნოს ობიექტს და დააზუსტოს სამუშაოების მოცულობა.
საკონტაქტო ინფორმაცია

